钦定古今图书集成/明伦汇编/氏族典/第441卷 > 《廖用贤尚友录》 > 蒋昪
## 钦定古今图书集成/明伦汇编/氏族典/第441卷 > 《廖用贤尚友录》 > 蒋昪

按《万姓统谱》：“昪字成之，全州人。成化丁未进士，与弟
冕同登，人以为盛事。仕广州南海知县，以政绩卓异，
征入朝，擢监察御史，迁湖广按察副使，历升都察院
右副都御史，巡抚南赣、汀漳，进户部右侍郎。嘉靖初以廷荐，升本部尚书，数月以老疾辞。赐敕褒谕致仕，
命有司岁给舆隶，仍驰驿以归。无何，弟冕以少傅兼”
谨身殿大学士致仕。相与优游林泉，兄弟完名，人益
诧以为难。卒，赐祭葬，命有司临之。昪天性纯笃，于世
人机械事茫无所知，廉明清介，刚断如神，民无不戴，
咸以为“无愧古人”云。